title: Vykonávacie nariadenie Komisie (EÚ) 2016/200 z 15. februára 2016, ktorým sa stanovujú vykonávacie technické predpisy, pokiaľ ide o zverejňovanie ukazovateľa finančnej páky pre inštitúcie podľa nariadenia Európskeho parlamentu a Rady (EÚ) č. 575/2013 (Text s významom pre EHP)

text:
               16.2.2016

               SK

               Úradný vestník Európskej únie

               L 39/5

         VYKONÁVACIE NARIADENIE KOMISIE (EÚ) 2016/200
   z 15. februára 2016,
   ktorým sa stanovujú vykonávacie technické predpisy, pokiaľ ide o zverejňovanie ukazovateľa finančnej páky pre inštitúcie podľa nariadenia Európskeho parlamentu a Rady (EÚ) č. 575/2013
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (1), a najmä na jeho článok 451 ods. 2 tretí pododsek,
   keďže:

               (1)

               Cieľom vzorov pre jednotné zverejňovanie je pomôcť zlepšiť transparentnosť a porovnateľnosť údajov o ukazovateli finančnej páky. Pravidlá zverejňovania ukazovateľa finančnej páky inštitúciami, nad ktorými sa vykonáva dohľad na základe smernice Európskeho parlamentu a Rady 2013/36/EÚ (2), by preto mali byť v súlade s medzinárodnými normami, ktoré boli premietnuté do revidovaného rámca Bazilej III pre ukazovateľ finančnej páky a do požiadaviek na zverejňovanie Bazilejského výboru pre bankový dohľad (BCBS) prispôsobených na účely zohľadnenia regulačného rámca Únie a jeho špecifík, ako je stanovené v nariadení (EÚ) č. 575/2013.

               (2)

               Z rovnakých dôvodov týkajúcich sa zvyšovania transparentnosti a porovnateľnosti údajov o ukazovateli finančnej páky je vhodné, aby sa v jednom zo vzorov na zverejňovanie ukazovateľa finančnej páky poskytovalo členenie veľkosti celkovej expozície ukazovateľa finančnej páky, ktoré je dostatočne podrobné na to, aby sa dalo identifikovať hlavné zloženie ukazovateľa finančnej páky, ako aj súvahové expozície, ktoré obvykle tvoria najväčšiu časť veľkosti celkovej expozície ukazovateľa finančnej páky.

               (3)

               V článku 429 ods. 2 nariadenia (EÚ) č. 575/2013 zmeneného nariadením (EÚ) 2015/62 (3) sa už nevyžaduje výpočet ukazovateľa finančnej páky ako jednoduchý aritmetický priemer mesačných ukazovateľov finančnej páky za štvrťrok, no vyžaduje sa len výpočet na konci štvrťroka. V dôsledku toho by pre príslušné orgány už nemala existovať potreba poskytovať povolenie na výpočet ukazovateľa finančnej páky ku koncu štvrťroka, ako je uvedené v článku 499 ods. 3 nariadenia (EÚ) č. 575/2013. Vzory pre jednotné zverejňovanie ukazovateľa finančnej páky teda už nemusia zahŕňať špecifikácie o spôsobe, akým inštitúcia uplatňuje článok 499 ods. 3.

               (4)

               Ak v súlade s článkom 13 ods. 1 druhým pododsekom nariadenia (EÚ) č. 575/2013 inštitúcie majú povinnosť zverejňovať akékoľvek informácie o ukazovateli finančnej páky na subkonsolidovanej úrovni a s cieľom zachovať administratívnu záťaž na primeranej úrovni vzhľadom na ciele pravidiel zverejňovania ukazovateľa finančnej páky by sa v pravidlách týkajúcich sa zverejňovania ukazovateľa finančnej páky nemalo od uvedených inštitúcií vyžadovať, aby na subkonsolidovanej úrovni vypĺňali a uverejňovali vzor nazvaný „LRSpl“. Tento vzor zverejňovania sa musí vypĺňať a uverejňovať na konsolidovanej úrovni a jeho uverejnenie na subkonsolidovanej úrovni by neprinieslo žiadnu významnú pridanú hodnotu vzhľadom na to, že ďalšie členenie veľkosti celkovej expozície na subkonsolidovanej úrovni je už poskytnuté prostredníctvom vyplnenia vzoru nazvaného „LRCom“. Uverejnenie vzoru „LRSpl“ by navyše mohlo inštitúciám spôsobiť značnú záťaž, keďže takýto vzor nedokážu jednoducho odvodiť z príslušného rámca vykazovania údajov na účely dohľadu, ktorý sa neuplatňuje na subkonsolidovanej úrovni.

               (5)

               Rozsah pôsobnosti konsolidácie a metódy oceňovania na účtovné účely a na regulačné účely sa môžu líšiť, z čoho vyplývajú rozdiely medzi údajmi použitými na výpočet ukazovateľa finančnej páky a údajmi použitými v uverejnených účtovných závierkach. S cieľom zohľadniť tento rozdiel je takisto nevyhnutné zverejniť rozdiel medzi hodnotami uvedenými v účtovných závierkach a hodnotami podľa regulačného rozsahu pôsobnosti konsolidácie prvkov v účtovnej závierke, ktoré sa používajú na výpočet ukazovateľa finančnej páky. Vo vzore by preto malo byť prezentované aj zosúhlasenie medzi týmito dvoma hodnotami.

               (6)

               V snahe uľahčiť porovnateľnosť medzi zverejňovanými informáciami by sa mal poskytnúť aj jednotný vzor a podrobné pokyny pre opis a zverejňovanie postupov používaných na riadenie rizika nadmerného využívania pákového efektu, ako aj faktory, ktoré ovplyvnili ukazovateľ finančnej páky v priebehu obdobia, ktorého sa zverejnený ukazovateľ finančnej páky týka.

               (7)

               Článok 451 ods. 1 nariadenia (EÚ) č. 575/2013 sa začal uplatňovať od 1. januára 2015. S cieľom zabezpečiť, aby si inštitúcie čo najskôr splnili povinnosť zverejňovať informácie súvisiace s ukazovateľom finančnej páky inštitúcie účinným a harmonizovaným spôsobom v celej Únii, je nevyhnutné, aby sa od inštitúcií vyžadovalo, aby používali vzory na zverejňovanie takýchto informácií k čo najskoršiemu dátumu.

               (8)

               Toto nariadenie vychádza z návrhu vykonávacích technických predpisov, ktoré Európskej komisii predložil Európsky orgán pre bankovníctvo.

               (9)

               Európsky orgán pre bankovníctvo vykonal otvorené verejné konzultácie k návrhu vykonávacích technických predpisov, z ktorých toto nariadenie vychádza, analyzoval možné súvisiace náklady a prínosy a požiadal Skupinu zainteresovaných strán v bankovníctve vytvorenú v súlade s článkom 37 nariadenia Európskeho parlamentu a Rady (EÚ) č. 1093/2010 o stanovisko (4),

         PRIJALA TOTO NARIADENIE:
   Článok 1
   Zverejňovanie ukazovateľa finančnej páky a uplatňovanie článku 499 ods. 2 nariadenia (EÚ) č. 575/2013
   Inštitúcie zverejňujú relevantné informácie týkajúce sa ukazovateľa finančnej páky a uplatňovania článku 499 ods. 2 nariadenia (EÚ) č. 575/2013, ako je uvedené v článku 451 ods. 1 písm. a) uvedeného nariadenia, a to tak, že vyplnia a uverejnia riadky 22 a EU-23 vzoru nazvaného „LRCom“ uvedeného v prílohe I v súlade s pokynmi uvedenými v prílohe II.
   Článok 2
   Zmena rozhodnutia o tom, ktorý ukazovateľ finančnej páky zverejniť
   1.   Ak v súlade s článkom 499 ods. 2 nariadenia (EÚ) č. 575/2013 inštitúcie zmenia svoje rozhodnutie o tom, ktorý ukazovateľ finančnej páky zverejniť, zverejnia zosúhlasenie informácií o všetkých ukazovateľoch finančnej páky zverejnených do momentu uvedenej zmeny, a to tak, že vyplnia a uverejnia vzory nazvané „LRSum“, „LRCom“, „LRSpl“ a „LRQua“ uvedené v prílohe I ku každému z referenčných dátumov zodpovedajúcich ukazovateľom finančnej páky zverejneným do momentu zmeny.
   2.   Inštitúcie zverejnia položky uvedené v odseku 1 v prvom zverejnení, ku ktorému dôjde po zmene rozhodnutia v súvislosti s ukazovateľom finančnej páky.
   Článok 3
   Členenie veľkosti celkovej expozície ukazovateľa finančnej páky
   1.   Inštitúcie zverejňujú členenie veľkosti celkovej expozície ukazovateľa finančnej páky, ako je uvedené v článku 451 ods. 1 písm. b) nariadenia (EÚ) č. 575/2013, a to tak, že vyplnia a uverejnia oba tieto súbory riadkov:

               a)

               riadky 1 až EU-19b vzoru nazvaného „LRCom“ uvedeného v prílohe I v súlade s pokynmi uvedenými v prílohe II;

               b)

               riadky EU-1 až EU-12 vzoru nazvaného „LRSpl“ uvedeného v prílohe I v súlade s pokynmi uvedenými v prílohe II.

         2.   Odchylne od odseku 1 písm. b), ak sa od inštitúcií na základe článku 13 ods. 1 druhého pododseku nariadenia (EÚ) č. 575/2013 vyžaduje, aby zverejňovali informácie na subkonsolidovanom základe, nesmie sa od nich vyžadovať, aby na subkonsolidovanom základe vypĺňali a uverejňovali vzor nazvaný „LRSpl“ prílohy I.
   Článok 4
   Zosúladenie ukazovateľa finančnej páky s uverejnenou účtovnou závierkou
   1.   Inštitúcie zverejňujú zosúhlasenie veľkosti celkovej expozície ukazovateľa finančnej páky s relevantnými informáciami uverejnenej účtovnej závierky, ako je uvedené v článku 451 ods. 1 písm. b) nariadenia (EÚ) č. 575/2013, a to tak, že vyplnia a uverejnia vzor nazvaný „LRSum“ uvedený v prílohe I v súlade s pokynmi uvedenými v prílohe II.
   2.   Ak inštitúcie neuverejňujú účtovnú závierku na úrovni uplatňovania podľa odseku 6 časti 1 prílohy II, nesmie sa od nich vyžadovať, aby vypĺňali a uverejňovali vzor nazvaný „LRSum“ uvedený v prílohe I.
   Článok 5
   Zverejňovanie sumy nevykazovaných spravovaných aktív
   Inštitúcie zverejňujú sumu nevykazovaných spravovaných aktív, ak sa uplatňuje, ako je uvedené v článku 451 ods. 1 písm. c) nariadenia (EÚ) č. 575/2013, a to tak, že vyplnia a uverejnia riadok EU-24 vzoru nazvaného „LRCom“ uvedeného v prílohe I v súlade s pokynmi uvedenými v prílohe II.
   Článok 6
   Zverejňovanie kvalitatívnych informácií o riziku nadmerného využívania finančnej páky a o faktoroch majúcich vplyv na ukazovateľ finančnej páky
   Inštitúcie zverejňujú opis postupov používaných na riadenie rizika nadmerného využívania finančnej páky a faktorov, ktoré mali vplyv na ukazovateľ finančnej páky v priebehu obdobia, ktorého sa zverejnený ukazovateľ finančnej páky týka, ako je uvedené v článku 451 ods. 1 písm. d) a e) nariadenia (EÚ) č. 575/2013, a to tak, že vyplnia a uverejnia vzor nazvaný „LRQua“ uvedený v prílohe I v súlade s pokynmi uvedenými v prílohe II.
   Článok 7
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 27.6.2013, s. 1.

      (2)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

      (3)  Delegované nariadenie Komisie (EÚ) 2015/62 z 10. októbra 2014, ktorým sa mení nariadenie Európskeho parlamentu a Rady (EÚ) č. 575/2013, pokiaľ ide o ukazovateľ finančnej páky (Ú. v. EÚ L 11, 17.1.2015, s. 37).

      (4)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).

      PRÍLOHA I

         Ukazovateľ finančnej páky podľa CRR – vzor na zverejňovanie

                  Referenčný dátum

                  Názov subjektu

                  Úroveň uplatňovania

         Tabuľka LRSum: Zhrnutie zosúhlasenia účtovných aktív a expozícií ukazovateľa finančnej páky

                     Uplatniteľná hodnota

                  1

                  Celkové aktíva podľa uverejnenej účtovnej závierky

                  2

                  Úprava týkajúca sa subjektov, ktoré sú konsolidované na účtovné účely, no sú mimo rozsahu pôsobnosti konsolidácie na regulačné účely

                  3

                  [Úprava o spravované aktíva vykazované v súvahe podľa uplatniteľného účtovného rámca, no nezahrnuté do veľkosti celkovej expozície ukazovateľa finančnej páky v súlade s článkom 429 ods. 13 nariadenia (EÚ) č. 575/2013]

                  4

                  Úpravy o derivátové finančné nástroje

                  5

                  Úprava o transakcie financovania prostredníctvom cenných papierov (SFT)

                  6

                  Úpravy o podsúvahové položky (t. j. konverzia podsúvahových expozícií na ekvivalentnú výšku úveru)

                  EU-6a

                  [Úprava o vnútroskupinové expozície nezahrnuté do veľkosti celkovej expozície ukazovateľa finančnej páky v súlade s článkom 429 ods. 7 nariadenia (EÚ) č. 575/2013]

                  EU-6b

                  [Úprava o expozície nezahrnuté do veľkosti celkovej expozície ukazovateľa finančnej páky v súlade s článkom 429 ods. 14 nariadenia (EÚ) č. 575/2013]

                  7

                  Ostatné úpravy

                  8

                     Veľkosť celkovej expozície ukazovateľa finančnej páky

         Tabuľka LRCom: Harmonizované zverejňovanie ukazovateľa finančnej páky

                     Expozície ukazovateľa finančnej páky podľa CRR

                     Súvahové expozície (bez derivátov a SFT)

                  1

                  Súvahové položky (bez derivátov, SFT a spravovaných aktív, no vrátane kolaterálu)

                  2

                  (Sumy aktív odpočítané pri stanovovaní kapitálu Tier 1)

                  3

                     Celkové súvahové expozície (bez derivátov, SFT a spravovaných aktív) (súčet riadkov 1 a 2)

                     Derivátové expozície

                  4

                  Reprodukčné náklady súvisiace so všetkými derivátovými transakciami (t. j. po odpočítaní prípustnej hotovostnej variačnej marže)

                  5

                  Sumy dodatočnej hodnoty, ktorú predstavuje potenciálna budúca expozícia (PFE) súvisiaca so všetkými derivátovými transakciami (metóda oceňovania podľa trhovej hodnoty)

                  EU-5a

                  Expozícia stanovená na základe metódy pôvodnej expozície

                  6

                  Navýšenie o poskytnutý kolaterál súvisiaci s derivátmi, ak sa podľa uplatniteľného účtovného rámca odpočítava od súvahových aktív

                  7

                  (Odpočty pohľadávok vykázaných ako aktíva pri hotovostnej variačnej marži poskytnutej v derivátových transakciách)

                  8

                  (Vyňatá časť klientských obchodných expozícií zúčtovávaných prostredníctvom centrálnej protistrany)

                  9

                  Upravená efektívna pomyselná hodnota vypísaných kreditných derivátov

                  10

                  (Upravené efektívne pomyselné kompenzácie a odpočítania dodatočnej hodnoty pre vypísané kreditné deriváty)

                  11

                     Celkové derivátové expozície (súčet riadkov 4 až 10)

                     Expozície SFT

                  12

                  Aktíva SFT brutto (bez vykázania vzájomného započítania), po úprave o transakcie na základe účtovania predajov

                  13

                  (Vzájomne započítané sumy peňažných záväzkov a peňažných pohľadávok aktív SFT brutto)

                  14

                  Expozícia voči kreditnému riziku protistrany v prípade aktív SFT

                  EU-14a

                  Odchýlka pre SFT: Expozícia voči kreditnému riziku protistrany v súlade s článkom 429b ods. 4 a článkom 222 nariadenia (EÚ) č. 575/2013

                  15

                  Expozície transakcií, v ktorých inštitúcia koná ako zástupca

                  EU-15a

                  (Vyňatá časť klientských expozícií SFT zúčtovávaných prostredníctvom centrálnej protistrany)

                  16

                     Celkové expozície transakcií financovania prostredníctvom cenných papierov (súčet riadkov 12 až 15a)

                     Iné podsúvahové expozície

                  17

                  Podsúvahové expozície v brutto pomyselnej hodnote

                  18

                  (Úpravy o konverziu na ekvivalentnú výšku úveru)

                  19

                     Iné podsúvahové expozície (súčet riadkov 17 a 18)

                     [Vyňaté expozície v súlade s článkom 429 ods. 7 a 14 nariadenia (EÚ) č. 575/2013 (súvahové a podsúvahové)]

                  EU-19a

                  [Vnútroskupinové expozície (na jednotlivom základe) vyňaté v súlade s článkom 429 ods. 7 nariadenia (EÚ) č. 575/2013 (súvahové a podsúvahové)]

                  EU-19b

                  [Expozície vyňaté v súlade s článkom 429 ods. 14 nariadenia (EÚ) č. 575/2013 (súvahové a podsúvahové)]

                     Veľkosť kapitálovej a celkovej expozície

                  20

                     Kapitál Tier 1

                  21

                     Veľkosť celkovej expozície ukazovateľa finančnej páky (súčet riadkov 3, 11, 16, 19, EU-19a a EU-19b)

                     Ukazovateľ finančnej páky

                  22

                     Ukazovateľ finančnej páky

                     Výber prechodných opatrení a suma nevykazovaných spravovaných položiek

                  EU-23

                  Výber prechodných opatrení na vymedzenie veľkosti kapitálu

                  EU-24

                  Suma nevykazovaných spravovaných položiek v súlade s článkom 429 ods. 11 nariadenia (EÚ) č. 575/2013

         Tabuľka LRSpl: Rozčlenenie súvahových expozícií (bez derivátov, SFT a vyňatých expozícií)

                     Expozície ukazovateľa finančnej páky podľa CRR

                  EU-1

                  Celkové súvahové expozície (bez derivátov, SFT a vyňatých expozícií), z čoho:

                  EU-2

                  Expozície v obchodnej knihe

                  EU-3

                  Expozície v bankovej knihe, z čoho:

                  EU-4

                  Kryté dlhopisy

                  EU-5

                  Expozície, s ktorými sa zaobchádza ako so štátmi

                  EU-6

                  Expozície voči regionálnym vládam, multilaterálnym rozvojovým bankám, medzinárodným organizáciám a subjektom verejného sektora, s ktorými sa nezaobchádza ako so štátmi

                  EU-7

                  Inštitúcie

                  EU-8

                  Zabezpečené hypotékami na nehnuteľný majetok

                  EU-9

                  Retailové expozície

                  EU-10

                  Podnikateľské subjekty

                  EU-11

                  Expozície v stave zlyhania

                  EU-12

                  Iné expozície (napr. kapitálové, sekuritizácie a iné aktíva, ktoré nemajú povahu kreditného záväzku)

         Ukazovateľ finančnej páky podľa CRR – vzor na zverejňovanie

         Tabuľka LRQua: Textové políčka s ľubovoľným formátom na zverejňovanie kvalitatívnych položiek

                     Stĺpec

                  Ľubovoľný formát

                     Riadok

                  1

                  Opis postupov používaných na riadenie rizika nadmerného využívania finančnej páky

                  2

                  Opis faktorov, ktoré mali vplyv na ukazovateľ finančnej páky počas obdobia, ktorého sa zverejnený ukazovateľ finančnej páky týka

      PRÍLOHA II

         POKYNY NA VYPĹŇANIE VZOROV V PRÍLOHE I

         ČASŤ 1: VŠEOBECNÉ POKYNY

      1.   Pravidlá a referenčné údaje

      1.1.   Pravidlá

                  1.

                  V pokynoch sa používa tento všeobecný zápis: {vzor;riadok}.

                  2.

                  Ak pokyny obsahujú krížový odkaz na bunku (bunky) prílohy XI vykonávacieho nariadenia Komisie (EÚ) č. 680/2014, používa sa tento zápis: {príloha XI SupRep;vzor;riadok;stĺpec}.

                  3.

                  Na účely zverejňovania ukazovateľa finančnej páky výraz „z čoho“ znamená položku, ktorá je podmnožinou kategórie expozícií vyššej úrovne.

                  4.

                  Presne ako v prípade všetkých nadpisov týchto riadkov inštitúcie zverejňujú hodnoty riadkov {LRCom;2}, {LRCom;7}, {LRCom;8}, {LRCom;10}, {LRCom;13}, {LRCom;EU-15a}, {LRCom;18}, {LRCom;EU-19a} a {LRCom;EU-19b} v zátvorkách, pretože hodnoty zverejnené v týchto riadkoch znižujú expozíciu ukazovateľa finančnej páky. Inštitúcie zabezpečia, aby tieto hodnoty k súčtom zverejňovaným v riadkoch {LRCom; 3}, {LRCom;11}, {LRCom;16}, {LRCom;19} a {LRCom;21} prispievali negatívne.

            1.2.   Referenčné údaje

                  5.

                  V bunke „referenčný dátum“ inštitúcie uvádzajú dátum, ktorého sa týkajú všetky informácie, ktoré zverejňujú vo vzoroch LRSum, LRCom a LRSpl. Týmto dátumom je posledný kalendárny deň tretieho mesiaca príslušného štvrťroka.

                  6.

                  V bunke „názov subjektu“ inštitúcie uvedú názov subjektu, ktorého sa týkajú údaje poskytnuté vo vzoroch LRSum, LRCom, LRSpl a LRQua.

                  7.

                  V bunke „úroveň uplatňovania“ inštitúcie uvádzajú úroveň uplatňovania, ktorá tvorí základ údajov poskytnutých vo vzoroch. Pri vypĺňaní tejto bunky inštitúcie vyberú jednu z týchto možností:

                              —

                              Konsolidovaná

                              —

                              Individuálna

                              —

                              Subkonsolidovaná

            1.3.   Referenčné údaje

                  8.

                  Na účely tejto prílohy a súvisiacich vzorov sa používajú tieto skratky:

                              —

                              CRR, čo je skratka pre nariadenie o kapitálových požiadavkách a znamená nariadenie (EÚ) č. 575/2013.

                              —

                              SFT, čo je skratka pre transakcie financovania prostredníctvom cenných papierov a znamená „repo transakcie, transakcie požičiavania alebo vypožičiavania cenných papierov alebo komodít, transakcie s dlhou dobou vyrovnania a transakcie požičiavania s dozabezpečením“ podľa nariadenia (EÚ) č. 575/2013.

         ČASŤ 2: POKYNY ŠPECIFICKÉ PRE JEDNOTLIVÉ VZORY

      2.   Vzor LRSum: Zhrnutie zosúhlasenia účtovných aktív a expozícií ukazovateľa finančnej páky

                  9.

                  Pri vypĺňaní vzoru LRSum prílohy I inštitúcie uplatňujú pokyny uvedené v tomto oddiele.

                              Odkazy na právne predpisy a pokyny

                                 Riadok

                              {1}

                                 Celkové aktíva podľa uverejnenej účtovnej závierky

                              Inštitúcie zverejňujú celkové aktíva, ako boli uverejnené v ich účtovnej závierke podľa uplatniteľného účtovného rámca v zmysle vymedzenia v článku 4 ods. 1 bode 77 nariadenia (EÚ) č. 575/2013.

                              {2}

                                 Úprava týkajúca sa subjektov, ktoré sú konsolidované na účtovné účely, no sú mimo rozsahu pôsobnosti konsolidácie na regulačné účely

                              Inštitúcie zverejňujú rozdiel v hodnote medzi expozíciou ukazovateľa finančnej páky, ako je zverejnená v {LRSum;8}, a celkovými účtovnými aktívami, ako sú zverejnené v {LRSum;1}, ktorý je výsledkom rozdielov medzi účtovným rozsahom pôsobnosti konsolidácie a rozsahom pôsobnosti konsolidácie na regulačné účely.
                              Ak táto úprava vedie k zväčšeniu expozície, inštitúcie to zverejnia ako kladnú sumu. Ak táto úprava vedie k zmenšeniu expozície, inštitúcie to zverejnia ako zápornú sumu.

                              {3}

                                 [Úprava o spravované aktíva vykazované v súvahe podľa uplatniteľného účtovného rámca, no nezahrnuté do veľkosti celkovej expozície ukazovateľa finančnej páky v súlade s článkom 429 ods. 13 nariadenia (EÚ) č. 575/2013]

                              Inštitúcie zverejňujú sumu nevykazovaných spravovaných položiek v súlade s článkom 429 ods. 13 nariadenia (EÚ) č. 575/2013.
                              Keďže táto úprava znižuje veľkosť celkovej expozície ukazovateľa finančnej páky, inštitúcie uvádzajú hodnotu zverejnenú v tomto riadku v zátvorkách (čo znamená zápornú sumu).

                              {4}

                                 Úprava o derivátové finančné nástroje

                              Pri kreditných derivátoch a zmluvách uvedených v prílohe II k nariadeniu (EÚ) č. 575/2013 inštitúcie zverejňujú rozdiel medzi účtovnou hodnotou derivátov vykazovaných ako aktíva a hodnotou expozície ukazovateľa finančnej páky určenou uplatnením článku 429 ods. 4 písm. b), článku 429 ods. 9 v spojení s článkom 429a, článkom 429 ods. 11 písm. a) a b) a článkom 429 ods. 12 nariadenia (EÚ) č. 575/2013.
                              Ak táto úprava vedie k zväčšeniu expozície, inštitúcie to zverejnia ako kladnú sumu. Ak táto úprava vedie k zmenšeniu expozície, inštitúcie túto hodnotu uvádzajú v zátvorkách (čo znamená zápornú sumu).

                              {5}

                                 Úprava o transakcie financovania prostredníctvom cenných papierov (SFT)

                              Pri SFT inštitúcie zverejňujú rozdiel medzi účtovnou hodnotou SFT vykazovaných ako aktíva a hodnotou expozície ukazovateľa finančnej páky určenou uplatnením článku 429 ods. 4 písm. a) a c) v spojení s článkom 429b, článkom 429 ods. 5 písm. c) a d), článkom 429 ods. 8 a článkom 429 ods. 11 písm. c) až f) nariadenia (EÚ) č. 575/2013.
                              Ak táto úprava vedie k zväčšeniu expozície, inštitúcie to zverejnia ako kladnú sumu. Ak táto úprava vedie k zmenšeniu expozície, inštitúcie túto hodnotu uvádzajú v zátvorkách (čo znamená zápornú sumu).

                              {6}

                                 Úpravy o podsúvahové položky (t. j. konverzia podsúvahových expozícií na ekvivalentnú výšku úveru)

                              Inštitúcie zverejňujú rozdiel v hodnote medzi expozíciou ukazovateľa finančnej páky, ako je zverejnená v {LRSum;8}, a celkovými účtovnými aktívami, ako sú zverejnené v {LRSum;1}, ktorý je výsledkom zahrnutia podsúvahových položiek do veľkosti celkovej expozície ukazovateľa finančnej páky.
                              Keďže táto úprava zväčšuje veľkosť celkovej expozície ukazovateľa finančnej páky, zverejní sa ako kladná suma.

                              {EU-6a}

                                 [Úprava o vyňaté vnútroskupinové expozície nezahrnuté do veľkosti celkovej expozície ukazovateľa finančnej páky v súlade s článkom 429 ods. 7 nariadenia (EÚ) č. 575/2013.]

                              Článok 429 ods. 7 a článok 113 ods. 6 nariadenia (EÚ) č. 575/2013
                              Inštitúcie zverejňujú súvahovú časť expozícií nezahrnutých do veľkosti celkovej expozície ukazovateľa finančnej páky v súlade s článkom 429 ods. 7 nariadenia (EÚ) č. 575/2013 za predpokladu, že sú splnené všetky podmienky uvedené v článku 113 ods. 6 písm. a) až e) nariadenia (EÚ) č. 575/2013, a ak príslušné orgány udelili svoj súhlas.
                              Keďže táto úprava znižuje veľkosť celkovej expozície ukazovateľa finančnej páky, inštitúcie uvádzajú hodnotu zverejnenú v tomto riadku v zátvorkách (čo znamená zápornú sumu).

                              {EU-6b}

                                 [Úprava o expozície nezahrnuté do veľkosti celkovej expozície ukazovateľa finančnej páky v súlade s článkom 429 ods. 14 nariadenia (EÚ) č. 575/2013]

                              Článok 429 ods. 14 nariadenia (EÚ) č. 575/2013
                              Inštitúcie zverejňujú súvahovú časť expozícií nezahrnutých do veľkosti celkovej expozície ukazovateľa finančnej páky v súlade s článkom 429 ods. 14 nariadenia (EÚ) č. 575/2013 pod podmienkou splnenia podmienok stanovených v uvedenom článku a odseku a ak príslušné orgány udelili svoj súhlas.
                              Keďže táto úprava znižuje veľkosť celkovej expozície ukazovateľa finančnej páky, inštitúcie uvádzajú hodnoty zverejnené v tomto riadku v zátvorkách (čo znamená zápornú sumu).

                              {7}

                                 Ostatné úpravy

                              Inštitúcie zahrnú akýkoľvek zvyšný rozdiel v hodnote medzi expozíciou ukazovateľa finančnej páky, ako je zverejnená v {LRSum;8}, a celkovými účtovnými aktívami, ako sú zverejnené v {LRSum1}, ktorý nie je zahrnutý v {LRSum;2}, {LRSum;3}, {LRSum;4}, {LRSum;5}, {LRSum;6}, {LRSum;EU-6a} alebo {LRSum;EU-6b}. To môže zahŕňať napríklad výšku aktív, ktoré sú odpočítané od kapitálu Tier 1, a ktoré sú preto odpočítané od veľkosti celkovej expozície ukazovateľa finančnej páky podľa {LRCom;2}.
                              Ak tieto úpravy vedú k zväčšeniu expozície, inštitúcie to vykážu ako kladnú sumu. Ak tieto úpravy vedú k zmenšeniu expozície, inštitúcie túto hodnotu uvádzajú v zátvorkách (čo znamená zápornú sumu).

                              {8}

                                 Veľkosť celkovej expozície ukazovateľa finančnej páky

                              Inštitúcie zverejňujú sumu zverejnenú v {LRCom;21}.

            3.   Vzor LRCom: Harmonizované zverejňovanie ukazovateľa finančnej páky

                  10.

                  Pri vypĺňaní vzoru LRCom prílohy I inštitúcie uplatňujú pokyny uvedené v tomto oddiele.

                                 Riadok

                                 Odkazy na právne predpisy a pokyny

                              {1}

                                 Súvahové položky (bez derivátov, SFT a spravovaných aktív, no vrátane kolaterálu)

                              Článok 429 nariadenia (EÚ) č. 575/2013
                              Inštitúcie zverejňujú všetky aktíva iné než zmluvy uvedené v prílohe II k nariadeniu (EÚ) č. 575/2013, kreditné deriváty, SFT a spravované aktíva v súlade s článkom 429 ods. 13 nariadenia (EÚ) č. 575/2013. Inštitúcie pri oceňovaní týchto aktív vychádzajú zo zásad uvedených v článku 429 ods. 5 nariadenia (EÚ) č. 575/2013.
                              Inštitúcie do tejto bunky zahŕňajú prijatú peňažnú hotovosť alebo akýkoľvek cenný papier, ktorý je poskytnutý protistrane prostredníctvom SFT a ktorý sa ponechal v súvahe (t. j. nie sú splnené účtovné kritériá pre ukončenie vykazovania podľa uplatniteľného účtovného rámca).

                              {2}

                                 (Sumy aktív odpočítané pri stanovovaní kapitálu Tier 1)

                              Článok 429 ods. 4 písm. a) a článok 499 ods. 2 nariadenia (EÚ) č. 575/2013
                              Inštitúcie zverejňujú výšku úprav regulatórnej hodnoty, ku ktorým došlo v sumách Tier 1 v súlade s rozhodnutím, ktoré prijali podľa článku 499 ods. 2 nariadenia (EÚ) č. 575/2013, ako sú zverejnené v {LRCom;EU-23}.
                              Inštitúcie konkrétnejšie zverejňujú hodnotu súčtu všetkých úprav, ktoré sú zamerané na hodnotu aktíva a ktoré sa vyžadujú na základe:

                                          —

                                          článkov 32 až 35 nariadenia (EÚ) č. 575/2013 alebo

                                          —

                                          článkov 36 až 47 nariadenia (EÚ) č. 575/2013 alebo

                                          —

                                          článkov 56 až 60 nariadenia (EÚ) č. 575/2013,

                                    podľa konkrétneho prípadu.
                              Ak k rozhodnutiu zverejniť kapitál Tier 1 dôjde v súlade s článkom 499 ods. 1 písm. a) nariadenia (EÚ) č. 575/2013, inštitúcie zohľadňujú výnimky, alternatívy a vyňatia z takýchto odpočítaní stanovené v článkoch 48, 49 a 79 nariadenia (EÚ) č. 575/2013 bez toho, aby zohľadňovali odchýlku stanovenú v desiatej časti hlave I kapitolách 1 a 2 nariadenia (EÚ) č. 575/2013. Ak na rozdiel od toho k rozhodnutiu zverejniť kapitál Tier 1 dôjde v súlade s článkom 499 ods. 1 písm. b) nariadenia (EÚ) č. 575/2013, inštitúcie zohľadňujú výnimky, alternatívy a vyňatia z takýchto odpočítaní stanovené v článkoch 48, 49 a 79 nariadenia (EÚ) č. 575/2013 s tým, že zohľadňujú aj odchýlky stanovené v desiatej časti hlave I kapitolách 1 a 2 nariadenia (EÚ) č. 575/2013.
                              Aby sa predišlo dvojitému započítaniu, inštitúcie nevykazujú úpravy už uplatnené podľa článku 111 nariadenia (EÚ) č. 575/2013, keď vypočítavajú hodnotu expozície v riadkoch 1, 4 a 12, a ani nevykazujú akúkoľvek úpravu, ktorou sa neodpočítava hodnota určitého aktíva.
                              Keďže sa ňou znižuje veľkosť celkovej expozície ukazovateľa finančnej páky, inštitúcie hodnotu v tejto bunke uvádzajú v zátvorkách (čo znamená, že k súčtu zverejňovanému v {LRCom;3} prispieva záporne).

                              {3}

                                 Celkové súvahové expozície (bez derivátov, SFT a spravovaných aktív) (súčet riadkov 1 a 2)

                              Súčet {LRCom;1} a {LRCom;2}. Inštitúcie zohľadňujú skutočnosť, že {LRCom;2} prispieva k tomuto súčtu záporne.

                              {4}

                                 Reprodukčné náklady súvisiace so všetkými derivátovými transakciami (t. j. po odpočítaní prípustnej hotovostnej variačnej marže)

                              Články 274, 295, 296, 297, 298, 429a a článok 429a ods. 3 nariadenia (EÚ) č. 575/2013
                              Inštitúcie zverejňujú súčasné reprodukčné náklady podľa článku 274 ods. 1, pokiaľ ide o zmluvy uvedené v prílohe II nariadenia (EÚ) č. 575/2013 a kreditné deriváty vrátane podsúvahových. Tieto reprodukčné náklady musia byť po odpočítaní prípustnej hotovostnej variačnej marže v súlade s článkom 429a ods. 3 nariadenia (EÚ) č. 575/2013, pričom akákoľvek hotovostná variačná marža prijatá v rámci vyňatej časti expozície zúčtovávanej centrálnou protistranou v súlade s článkom 429 ods. 11 nariadenia (EÚ) č. 575/2013 sa nezahŕňa.
                              Ako je určené v článku 429a ods. 1 nariadenia (EÚ) č. 575/2013, inštitúcie môžu zohľadňovať účinky zmlúv o novácii a iných dohôd o vzájomnom započítavaní v súlade s článkom 295 nariadenia (EÚ) č. 575/2013. Krížové vzájomné započítavanie produktov sa neuplatňuje. Inštitúcie však môžu využívať vzájomné započítavanie v rámci kategórie produktov uvedenej v článku 272 bode 25 písm. c) nariadenia (EÚ) č. 575/2013 a v rámci kreditných derivátov, keď sú predmetom dohody o krížovom vzájomnom započítavaní produktov uvedenej v článku 295 písm. c) nariadenia (EÚ) č. 575/2013.
                              Inštitúcie zahŕňajú všetky kreditné deriváty, nielen výhradne deriváty v obchodnej knihe.
                              Inštitúcie do tejto bunky nezahŕňajú zmluvy oceňované uplatnením metódy pôvodnej expozície v súlade s článkom 429a ods. 8 a článkom 275 nariadenia (EÚ) č. 575/2013.

                              {5}

                                 Suma dodatočnej hodnoty, ktorú predstavuje potenciálna budúca expozícia (PFE) súvisiaca so všetkými derivátovými transakciami (metóda oceňovania podľa trhovej hodnoty)

                              Články 274, 295, 296, 297, 298, článok 299 ods. 2 a článok 429a nariadenia (EÚ) č. 575/2013
                              Inštitúcie zverejňujú dodatočnú hodnotu, ktorú predstavuje potenciálna budúca expozícia v rámci zmlúv uvedených v prílohe II k nariadeniu (EÚ) č. 575/2013 a v rámci kreditných derivátov vrátane podsúvahových na základe výpočtu v súlade s metódou oceňovania podľa trhovej hodnoty [článok 274 nariadenia (EÚ) č. 575/2013 pre zmluvy uvedené v prílohe II k nariadeniu (EÚ) č. 575/2013 a článok 299 ods. 2 nariadenia (EÚ) č. 575/2013 pre kreditné deriváty] a pri uplatňovaní pravidiel o vzájomnom započítavaní v súlade s článkom 429a ods. 1 nariadenia (EÚ) č. 575/2013. Pri stanovovaní hodnoty expozície uvedených zmlúv môžu inštitúcie zohľadňovať účinky zmlúv o novácii a iných dohôd o vzájomnom započítavaní v súlade s článkom 295 nariadenia (EÚ) č. 575/2013. Krížové vzájomné započítavanie produktov sa neuplatňuje. Inštitúcie však môžu využívať vzájomné započítavanie v rámci kategórie produktov uvedenej v článku 272 bode 25 písm. c) nariadenia (EÚ) č. 575/2013 a v rámci kreditných derivátov, keď sú predmetom dohody o krížovom vzájomnom započítavaní produktov uvedenej v článku 295 písm. c) nariadenia (EÚ) č. 575/2013.
                              V súlade s článkom 429a ods. 1 pododsekom 2 nariadenia (EÚ) č. 575/2013 inštitúcie pri stanovovaní potenciálnej budúcej expozície voči kreditnému riziku kreditných derivátov uplatňujú zásady stanovené v článku 299 ods. 2 písm. a) nariadenia (EÚ) č. 575/2013 na všetky svoje kreditné deriváty a nie len na tie, ktoré boli zaradené do obchodnej knihy.
                              Inštitúcie do tejto bunky nezahŕňajú zmluvy oceňované uplatnením metódy pôvodnej expozície v súlade s článkom 429a ods. 8 a článkom 275 nariadenia (EÚ) č. 575/2013.

                              {EU-5a}

                                 Expozícia stanovená na základe metódy pôvodnej expozície

                              Článok 429a ods. 8 a článok 275 nariadenia (EÚ) č. 575/2013
                              Inštitúcie zverejňujú veľkosť expozície v súvislosti so zmluvami uvedenými v bodoch 1 a 2 prílohy II k nariadeniu (EÚ) č. 575/2013, pričom táto veľkosť sa vypočítava v súlade s metódou pôvodnej expozície podľa článku 275 nariadenia (EÚ) č. 575/2013.
                              Inštitúcie, ktoré uplatňujú metódu pôvodnej expozície, neznižujú veľkosť expozície o sumu variačnej marže prijatej v hotovosti v súlade s článkom 429a ods. 8 nariadenia (EÚ) č. 575/2013.
                              Inštitúcie, ktoré nepoužívajú metódu pôvodnej expozície, túto bunku nevykazujú.
                              Inštitúcie do tejto bunky nezahŕňajú zmluvy oceňované uplatnením metódy oceňovania podľa trhovej hodnoty v súlade s článkom 429a ods. 1 a článkom 274 nariadenia (EÚ) č. 575/2013.

                              {6}

                                 Navýšenie o poskytnutý kolaterál súvisiaci s derivátmi, ak sa podľa uplatniteľného účtovného rámca odpočítava od súvahových aktív

                              Článok 429a ods. 2 nariadenia (EÚ) č. 575/2013
                              Inštitúcie zverejňujú výšku akéhokoľvek poskytnutého kolaterálu súvisiaceho s derivátmi, ak sa poskytnutím tohto kolaterálu znižuje výška aktív podľa uplatniteľného účtovného rámca, ako je stanovené v článku 429a ods. 2 nariadenia (EÚ) č. 575/2013.
                              Inštitúcie do tejto bunky nezahŕňajú počiatočnú maržu pri klientských derivátových transakciách zúčtovávaných prostredníctvom kvalifikovanej centrálnej protistrany (QCCP) ani prípustnú hotovostnú variačnú maržu v zmysle vymedzenia v článku 429a ods. 3 nariadenia (EÚ) č. 575/2013.

                              {7}

                                 (Odpočty pohľadávok vykázaných ako aktíva pri hotovostnej variačnej marži poskytnutej v derivátových transakciách)

                              Článok 429a ods. 3 nariadenia (EÚ) č. 575/2013
                              Inštitúcie zverejňujú pohľadávky pri variačnej marži, ktorú v hotovosti zaplatili protistrane v derivátových transakciách, ak sa od inštitúcie na základe uplatniteľného účtovného rámca vyžaduje, aby tieto pohľadávky vykázala ako aktívum, a to za predpokladu, že sú splnené podmienky uvedené v článku 429a ods. 3 písm. a) až e) nariadenia (EÚ) č. 575/2013.
                              Zverejňovaná suma sa zahrnie aj do {LRCom;1}.
                              Keďže sa ňou znižuje veľkosť celkovej expozície ukazovateľa finančnej páky, inštitúcie hodnotu v tejto bunke uvádzajú v zátvorkách (čo znamená, že k súčtu zverejňovanému v {LRCom;11} prispieva záporne).

                              {8}

                                 (Vyňatá časť klientských obchodných expozícií zúčtovávaných prostredníctvom centrálnej protistrany)

                              Článok 429 ods. 11 nariadenia (EÚ) č. 575/2013
                              Inštitúcie zverejňujú vyňaté obchodné expozície voči QCCP vyplývajúce z klientských derivátových transakcií zúčtovávaných prostredníctvom tejto QCCP za predpokladu, že uvedené položky spĺňajú podmienky stanovené v článku 306 ods. 1 písm. c) nariadenia (EÚ) č. 575/2013.
                              Tá časť vyššie spomínanej sumy, ktorá súvisí s reprodukčnými nákladmi, sa zverejňuje bez odpočítania hotovostnej variačnej marže.
                              Zverejňovaná suma sa zodpovedajúcim spôsobom zahrnie aj do: {LRCom;1}, {LRCom;4}, {LRCom;5} a {LRCom;EU-5a}.
                              Keďže sa ňou znižuje veľkosť celkovej expozície ukazovateľa finančnej páky, inštitúcie hodnotu v tejto bunke uvádzajú v zátvorkách (čo znamená, že k súčtu zverejňovanému v {LRCom;11} prispieva záporne).

                              {9}

                                 Upravená efektívna pomyselná hodnota vypísaných kreditných derivátov

                              Článok 429a ods. 5 až 7 nariadenia (EÚ) č. 575/2013
                              Inštitúcie zverejňujú zhora ohraničenú pomyselnú hodnotu vypísaných kreditných derivátov (t. j. keď inštitúcia poskytuje protistrane kreditné zabezpečenie), ako je stanovené v článku 429a ods. 5 až 7 nariadenia (EÚ) č. 575/2013.

                              {10}

                                 (Upravené efektívne pomyselné kompenzácie a odpočítania dodatočných hodnôt pre vypísané kreditné deriváty)

                              Článok 429a ods. 5 až 7 nariadenia (EÚ) č. 575/2013
                              Inštitúcie zverejňujú zhora ohraničenú pomyselnú hodnotu kúpených kreditných derivátov (t. j. keď inštitúcia kupuje od protistrany kreditné zabezpečenie) na rovnaké referenčné názvy, ako sú tie kreditné deriváty, ktoré inštitúcia vypísala, ak sa zostatková splatnosť kúpeného zabezpečenia rovná alebo je väčšia než zostatková splatnosť predaného zabezpečenia. Takže hodnota za každý referenčný názov nesmie byť väčšia než hodnota uvedená v {LRCom;9}.
                              Keďže sa ňou znižuje veľkosť celkovej expozície ukazovateľa finančnej páky, inštitúcie hodnotu v tejto bunke uvádzajú v zátvorkách (čo znamená, že k súčtu zverejňovanému v {LRCom;11} prispieva záporne).

                              {11}

                                 Celkové derivátové expozície (súčet riadkov 4 až 10)

                              Súčet {LRCom;4}, {LRCom;5}, {LRCom;EU-5a}, {LRCom;6}, {LRCom;7}, {LRCom;8}, {LRCom;9} a {LRCom;10}. Inštitúcie zohľadňujú skutočnosť, že {LRCom;7}, {LRCom;8} a {LRCom;10} prispievajú k tomuto súčtu záporne.

                              {12}

                                 Aktíva SFT brutto (bez vykázania vzájomného započítania), po úprave o transakcie na základe účtovania predajov

                              Článok 4 ods. 1 bod 77, článok 206 a článok 429b ods. 5 nariadenia (EÚ) č. 575/2013
                              Inštitúcie na základe uplatniteľného účtovného rámca zverejňujú účtovnú hodnotu SFT v súvahe, na ktoré sa vzťahuje aj nevzťahuje rámcová dohoda o vzájomnom započítavaní podľa článku 206 nariadenia (EÚ) č. 575/2013, ak sa dané zmluvy vykazujú v súvahe ako aktíva, a to za predpokladu, že sa neuplatnia žiadne prudenciálne alebo účtovné vzájomné započítavanie alebo účinky zmierňovania rizika (t. j. účtovná hodnota v súvahe upravená o účinky účtovného vzájomného započítavania alebo zmierňovania rizika).
                              Ak sa navyše na základe uplatniteľného účtovného rámca dosiahne pre SFT účtovanie predaja, inštitúcie vykonajú reverzne všetky účtovné záznamy súvisiace s predajom v súlade s článkom 429b ods. 5 nariadenia (EÚ) č. 575/2013.
                              Inštitúcie do tejto bunky nezahŕňajú prijatú peňažnú hotovosť ani akýkoľvek cenný papier, ktorý je poskytnutý protistrane prostredníctvom uvedených transakcií a ktorý sa ponechal v súvahe (t. j. nie sú splnené účtovné kritériá pre ukončenie vykazovania).

                              {13}

                                 (Vzájomne započítané sumy peňažných záväzkov a peňažných pohľadávok aktív SFT brutto)

                              Článok 4 ods. 1 bod 77, článok 206, článok 429 ods. 5 písm. d), článok 429 ods. 8 a článok 429b ods. 5 nariadenia (EÚ) č. 575/2013
                              Inštitúcie zverejňujú hodnotu peňažných záväzkov aktív SFT brutto, ktoré boli vzájomne započítané v súlade s článkom 429 ods. 8 nariadenia (EÚ) č. 575/2013.
                              Keďže sa ňou znižuje veľkosť celkovej expozície ukazovateľa finančnej páky, inštitúcie hodnotu v tejto bunke uvádzajú v zátvorkách (čo znamená, že k súčtu zverejňovanému v {LRCom;16} prispieva záporne).

                              {14}

                                 Expozícia voči kreditnému riziku protistrany v prípade aktív SFT

                              Článok 429b ods. 1 nariadenia (EÚ) č. 575/2013
                              Inštitúcie zverejňujú dodatočnú hodnotu pre kreditné riziko protistrany SFT vrátane tých podsúvahových, stanovenú v súlade s článkom 429b ods. 2 alebo 3 nariadenia (EÚ) č. 575/2013, podľa konkrétneho prípadu.
                              Inštitúcie do tejto bunky zahŕňajú transakcie v súlade s článkom 429b ods. 6 písm. c) nariadenia (EÚ) č. 575/2013.
                              Inštitúcie do tejto bunky nezahŕňajú SFT, v ktorých konajú ako zástupcovia, keď daná inštitúcia klientovi alebo protistrane poskytuje sľub odškodnenia alebo záruku obmedzenú na akýkoľvek rozdiel medzi hodnotou cenného papiera alebo hotovosti, ktorú požičal klient, a hodnotou kolaterálu, ktorý poskytol dlžník v súlade s článkom 429b ods. 6 písm. a) nariadenia (EÚ) č. 575/2013. Uvedené položky inštitúcie namiesto toho zahrnú do {LRCom;15}.

                              {EU-14a}

                                 Odchýlka pre SFT: Expozícia voči kreditnému riziku protistrany v súlade s článkom 429b ods. 4 a článkom 222 nariadenia (EÚ) č. 575/2013

                              Článok 429b ods. 4 a článok 222 nariadenia (EÚ) č. 575/2013
                              Inštitúcie zverejňujú dodatočnú hodnotu pre SFT vrátane tých podsúvahových, vypočítanú v súlade s článkom 222 nariadenia (EÚ) č. 575/2013, pričom sa uplatňuje 20 % najnižšej úrovne uplatniteľnej rizikovej váhy.
                              Inštitúcie do tejto bunky zahŕňajú transakcie v súlade s článkom 429b ods. 6 písm. c) nariadenia (EÚ) č. 575/2013.
                              Inštitúcie do tejto bunky nezahŕňajú transakcie, pre ktoré sa dodatočná hodnota danej hodnoty expozície ukazovateľa finančnej páky určuje v súlade s metódou vymedzenou v článku 429b ods. 1 nariadenia (EÚ) č. 575/2013.

                              {15}

                                 Expozície transakcií, v ktorých inštitúcia koná ako zástupca

                              Článok 429b ods. 2, 3 a 6 písm. a) nariadenia (EÚ) č. 575/2013
                              Inštitúcie zverejňujú hodnotu expozície SFT, v ktorých konajú ako zástupcovia, ak daná inštitúcia klientovi alebo protistrane poskytuje sľub odškodnenia alebo záruku obmedzenú na akýkoľvek rozdiel medzi hodnotou cenného papiera alebo hotovosti, ktorú požičal klient, a hodnotou kolaterálu, ktorý poskytol dlžník v súlade s článkom 429b ods. 6 písm. a) nariadenia (EÚ) č. 575/2013, ktorá pozostáva len z dodatočnej hodnoty stanovenej v súlade s článkom 429b ods. 2 alebo 3 nariadenia (EÚ) č. 575/2013, podľa konkrétneho prípadu.
                              Inštitúcie do tejto bunky nezahŕňajú transakcie v súlade s článkom 429b ods. 6 písm. c) nariadenia (EÚ) č. 575/2013.

                              {EU-15a}

                                 (Vyňatá časť klientských expozícií SFT zúčtovávaných prostredníctvom centrálnej protistrany)

                              Článok 429 ods. 11 a článok 306 ods. 1 písm. c) nariadenia (EÚ) č. 575/2013
                              Inštitúcie zverejňujú vyňatú časť klientských obchodných expozícií SFT zúčtovávaných centrálnou protistranou za predpokladu, že uvedené položky spĺňajú podmienky stanovené v článku 306 ods. 1 písm. c) nariadenia (EÚ) č. 575/2013.
                              Ak vyňatá časť expozície zúčtovávanej prostredníctvom CCP je cenným papierom, nezahŕňa sa do tejto bunky, ak nejde o opakovane zložený cenný papier, ktorý sa na základe uplatniteľného účtovného rámca [t. j. v súlade s článkom 111 ods. 1 prvou vetou nariadenia (EÚ) č. 575/2013] zahŕňa v plnej hodnote.
                              Keďže sa ňou znižuje veľkosť celkovej expozície ukazovateľa finančnej páky, inštitúcie hodnotu v tejto bunke uvádzajú v zátvorkách (čo znamená, že k súčtu zverejňovanému v {LRCom;16} prispieva záporne).

                              {16}

                                 Celkové expozície SFT (súčet riadkov 12 až 15a)

                              Inštitúcie zverejňujú súčet {LRCom;12}, {LRCom;EU-12a}, {LRCom;13}, {LRCom;14}, {LRCom;15} a {LRCom;EU-15a}.
                              Inštitúcie zohľadňujú skutočnosť, že {LRCom;13} a {LRCom;EU-15a} prispievajú k tomuto súčtu záporne.

                              {17}

                                 Podsúvahové expozície v brutto pomyselnej hodnote

                              Článok 429 ods. 10 nariadenia (EÚ) č. 575/2013
                              Inštitúcie zverejňujú nominálnu hodnotu všetkých podsúvahových položiek v zmysle vymedzenia v článku 429 ods. 10 nariadenia (EÚ) č. 575/2013 pred tým, než uskutočnia akúkoľvek úpravu o konverzné faktory.

                              {18}

                                 (Úpravy o konverziu na ekvivalentnú výšku úveru)

                              Článok 429 ods. 10 nariadenia (EÚ) č. 575/2013
                              Inštitúcie zahrnú rozdiel v hodnote medzi nominálnou hodnotou podsúvahových položiek, ako bola zverejnená v {LRCom;17}, a hodnotou expozície ukazovateľa finančnej páky podsúvahových položiek, ako je zahrnutá v {LRCom;19}.
                              Keďže sa ňou znižuje veľkosť celkovej expozície ukazovateľa finančnej páky, hodnota zverejnená v tejto bunke k súčtu zverejňovanému v {LRCom;19} prispieva záporne.

                              {19}

                                 Iné podsúvahové expozície (súčet riadkov 17 a 18)

                              Článok 429 ods. 10, článok 111 ods. 1 a článok 166 ods. 9 nariadenia (EÚ) č. 575/2013
                              Inštitúcie zverejňujú hodnoty expozície ukazovateľa finančnej páky pre podsúvahové položky stanovené v súlade s článkom 429 ods. 10 nariadenia (EÚ) č. 575/2013, pričom zohľadňujú relevantné konverzné faktory.
                              Inštitúcie zohľadňujú skutočnosť, že {LRCom;18} prispieva k tomuto súčtu záporne.

                              {EU-19a}

                                 [Vnútroskupinové expozície (na jednotlivom základe) vyňaté v súlade s článkom 429 ods. 7 nariadenia (EÚ) č. 575/2013 (súvahové a podsúvahové)]

                              Článok 429 ods. 7 a článok 113 ods. 6 nariadenia (EÚ) č. 575/2013
                              Inštitúcie zverejňujú expozície, ktoré neboli konsolidované na uplatniteľnej úrovni konsolidácie a ktoré môžu profitovať zo zaobchádzania podľa článku 113 ods. 6 nariadenia (EÚ) č. 575/2013, za predpokladu, že sú splnené všetky podmienky stanovené v článku 113 ods. 6 písm. a) až e) nariadenia (EÚ) č. 575/2013, a ak príslušné orgány udelili svoj súhlas.
                              Zverejňovaná suma musí byť zahrnutá aj v uplatniteľných vyššie uvedených bunkách, ako keby sa neuplatňovalo žiadne vyňatie.
                              Keďže sa ňou znižuje veľkosť celkovej expozície ukazovateľa finančnej páky, inštitúcie hodnotu v tejto bunke uvádzajú v zátvorkách (čo znamená, že k súčtu zverejňovanému v {LRCom;21} prispieva záporne).

                              {EU-19b}

                                 [Expozície vyňaté v súlade s článkom 429 ods. 14 nariadenia (EÚ) č. 575/2013 (súvahové a podsúvahové)]

                              Článok 429 ods. 14 nariadenia (EÚ) č. 575/2013
                              Inštitúcie zverejňujú expozície vyňaté v súlade s článkom 429 ods. 14 nariadenia (EÚ) č. 575/2013 za predpokladu splnenia v ňom uvedených podmienok a ak príslušné orgány udelili svoj súhlas.
                              Zverejňovaná suma musí byť zahrnutá aj v uplatniteľných vyššie uvedených bunkách, ako keby sa neuplatňovalo žiadne vyňatie.
                              Keďže sa ňou znižuje veľkosť celkovej expozície ukazovateľa finančnej páky, inštitúcie hodnotu v tejto bunke uvádzajú v zátvorkách (čo znamená, že k súčtu zverejňovanému v {LRCom;21} prispieva záporne).

                              {20}

                                 Kapitál Tier 1

                              Článok 429 ods. 3 a článok 499 ods. 1 a 2 nariadenia (EÚ) č. 575/2013
                              Inštitúcie zverejňujú výšku kapitálu Tier 1 vypočítanú v súlade s rozhodnutím, ktoré inštitúcia prijala podľa článku 499 ods. 2 nariadenia (EÚ) č. 575/2013, ako je zverejnené v {LRCom;EU-23}.
                              Konkrétnejšie platí, že ak sa inštitúcia rozhodla zverejňovať kapitál Tier 1 v súlade s článkom 499 ods. 1 písm. a) nariadenia (EÚ) č. 575/2013, zverejňuje výšku kapitálu Tier 1 tak, ako je vypočítaná v súlade s článkom 25 nariadenia (EÚ) č. 575/2013, bez zohľadňovania odchýlok stanovených v desiatej časti hlave I kapitolách 1 a 2 nariadenia (EÚ) č. 575/2013.
                              Ak sa na rozdiel od toho inštitúcia rozhodla zverejňovať kapitál Tier 1 v súlade s článkom 499 ods. 1 písm. b) nariadenia (EÚ) č. 575/2013, zverejňuje výšku kapitálu Tier 1 tak, ako bola vypočítaná v súlade s článkom 25 nariadenia (EÚ) č. 575/2013, po zohľadnení odchýlok stanovených v desiatej časti hlave I kapitolách 1 a 2 nariadenia (EÚ) č. 575/2013.

                              {21}

                                 Veľkosť celkovej expozície ukazovateľa finančnej páky (súčet riadkov 3, 11, 16, 19, EU-19a a EU-19b)

                              Inštitúcie zverejňujú súčet {LRCom;3}, {LRCom;11}, {LRCom;16}, {LRCom;19}, {LRCom;EU-19a} a {LRCom;EU-19b}.
                              Inštitúcie zohľadňujú skutočnosť, že {LRCom;EU-19a} a {LRCom;EU-19b} prispievajú k tomuto súčtu záporne.

                              {22}

                                 Ukazovateľ finančnej páky

                              Inštitúcie zverejňujú hodnotu {LRCom;20} delenú hodnotou {LRCom;21} v percentuálnom vyjadrení.

                              {EU-23}

                                 Výber prechodných opatrení na vymedzenie veľkosti kapitálu

                              Článok 499 ods. 2 nariadenia (EÚ) č. 575/2013
                              Inštitúcie spresnia svoj výber prechodných opatrení pre kapitál na účely požiadaviek na zverejňovanie tak, že zverejnia jedno z týchto dvoch označení:

                                          —

                                          „Úplne zavedené“, ak sa inštitúcia rozhodne zverejňovať ukazovateľ finančnej páky v súlade s článkom 499 ods. 1 písm. a) nariadenia (EÚ) č. 575/2013.

                                          —

                                          „Prechodné“, ak sa inštitúcia rozhodne zverejňovať ukazovateľ finančnej páky v súlade s článkom 499 ods. 1 písm. b) nariadenia (EÚ) č. 575/2013.

                              {EU-24}

                                 Suma nevykazovaných spravovaných položiek v súlade s článkom 429 ods. 13 nariadenia (EÚ) č. 575/2013

                              Inštitúcie zverejňujú sumu nevykazovaných spravovaných položiek v súlade s článkom 429 ods. 13 nariadenia (EÚ) č. 575/2013.

            4.   Vzor LRSpl: Rozčlenenie súvahových expozícií (bez derivátov a SFT)

                  11.

                  Pri vypĺňaní vzoru LRSpl prílohy I inštitúcie uplatňujú pokyny uvedené v tomto oddiele.

                              Odkazy na právne predpisy a pokyny

                                 Riadok

                              {EU-1}

                                 Celkové súvahové expozície (bez derivátov a SFT), z čoho:

                              Inštitúcie zverejňujú súčet {LRSpl;EU-2} a {LRSpl;EU-3}.

                              {EU-2}

                                 Expozície v obchodnej knihe

                              Inštitúcie zverejňujú expozície v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;070;010}, čo je celková hodnota expozície aktív patriacich do obchodnej knihy bez derivátov a SFT.

                              {EU-3}

                                 Expozície v bankovej knihe, z čoho:

                              Inštitúcie zverejňujú súčet {LRSpl;EU-4}, {LRSpl;EU-5}, {LRSpl;EU-6}, {LRSpl;EU-7}, {LRSpl;EU-8}, {LRSpl;EU-9}, {LRSpl;EU-10}, {LRSpl;EU-11} a {LRSpl;EU-12}.

                              {EU-4}

                                 Kryté dlhopisy

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;080;010} a {LR4;080;020}, čo je celková hodnota expozície voči aktívam, ktoré majú formu krytých dlhopisov.

                              {EU-5}

                                 Expozície, s ktorými sa zaobchádza ako so štátmi

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;090;010} a {LR4;090;020}, čo je celková hodnota expozície voči subjektom, s ktorými sa podľa nariadenia (EÚ) č. 575/2013 zaobchádza ako so štátmi.

                              {EU-6}

                                 Expozície voči regionálnym vládam, multilaterálnym rozvojovým bankám, medzinárodným organizáciám a subjektom verejného sektora, s ktorými sa nezaobchádza ako so štátmi

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;140;010} a {LR4;140;020}, čo je celková hodnota expozície voči regionálnym vládam a miestnym orgánom, multilaterálnym rozvojovým bankám, medzinárodnými organizáciám a subjektom verejného sektora, s ktorým sa podľa nariadenia (EÚ) č. 575/2013 nezaobchádza ako so štátmi.

                              {EU-7}

                                 Inštitúcie

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;180;010} a {LR4;180;020}, čo je hodnota expozície expozícií voči inštitúciám.

                              {EU-8}

                                 Zabezpečené hypotékami na nehnuteľný majetok

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;190;010} a {LR4;190;020}, čo je hodnota expozície aktív, ktoré sú expozíciami zabezpečenými hypotékami na nehnuteľný majetok.

                              {EU-9}

                                 Retailové expozície

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;210;010} a {LR4;210;020}, čo je celková hodnota expozície voči aktívam, ktoré sú retailovými expozíciami.

                              {EU-10}

                                 Podnikateľské subjekty

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;230;010} a {LR4;230;020}, čo je celková hodnota expozície aktív, ktoré sú expozíciami voči podnikateľským subjektom (t. j. finančným a nefinančným).

                              {EU-11}

                                 Expozície v stave zlyhania

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;280;010} a {LR4;280;020}, čo je celková hodnota expozície aktív, ktoré sú v stave zlyhania.

                              {EU-12}

                                 Iné expozície (napr. kapitálové, sekuritizácie a iné aktíva, ktoré nemajú povahu kreditného záväzku)

                              Inštitúcie zverejňujú súčet expozícií v zmysle vymedzenia v prílohe XI k vykonávaciemu nariadeniu Komisie (EÚ) č. 680/2014 {LR4;290;010} a {LR4;290;020}, čo je celková hodnota expozície iných expozícií neobchodnej knihy (napr. kapitálové, sekuritizácie a aktíva, ktoré nemajú povahu kreditného záväzku) podľa nariadenia (EÚ) č. 575/2013. Inštitúcie zahrnú aktíva, ktoré sa odpočítavajú pri stanovovaní kapitálu Tier 1, a preto sa zverejňujú v {LRCom;2}, ak sa tieto aktíva nezahŕňajú v {LRSpl;EU-2} až {LRSpl;EU-12}.

            5.   Vzor LRQua: Textové políčka s ľubovoľným formátom na zverejňovanie kvalitatívnych položiek

                  12.

                  Inštitúcie vypĺňajú vzor LRQua prílohy I tak, že uplatnia nasledujúce pokyny.

                              Odkazy na právne predpisy a pokyny

                                 Riadok

                              {1}

                                 Opis postupov používaných na riadenie rizika nadmerného využívania finančnej páky

                              Článok 451 ods. 1 písm. d) nariadenia (EÚ) č. 575/2013
                              „Opis postupov používaných na riadenie rizika nadmerného využívania finančnej páky“ zahŕňa akékoľvek relevantné informácie o:

                                          a)

                                          postupoch a zdrojoch používaných na posudzovanie rizika nadmerného využívania finančnej páky;

                                          b)

                                          prípadných kvantitatívnych nástrojoch používaných na posudzovanie rizika nadmerného využívania finančnej páky vrátane podrobných údajov o potenciálnych interných cieľoch a o tom, či sa používajú aj iné ukazovatele než ukazovateľ finančnej páky podľa nariadenia (EÚ) č. 575/2013;

                                          c)

                                          spôsoboch, ako sa pri riadení rizika nadmerného využívania finančnej páky zohľadňuje nesúlad splatností a zaťaženosť aktív;

                                          d)

                                          postupoch, ktorými sa reaguje na zmeny ukazovateľa finančnej páky, vrátane postupov a časových rámcov pre potenciálne zvýšenie kapitálu Tier 1 na riadenie rizika nadmerného využívania finančnej páky; alebo o postupoch a časových rámcoch pre úpravu menovateľa ukazovateľa finančnej páky (veľkosť celkovej expozície) na riadenie rizika nadmerného využívania finančnej páky.

                              {2}

                                 Opis faktorov, ktoré mali vplyv na ukazovateľ finančnej páky počas obdobia, ktorého sa zverejnený ukazovateľ finančnej páky týka

                              Článok 451 ods. 1 písm. e) nariadenia (EÚ) č. 575/2013
                              „Opis faktorov, ktoré mali vplyv na ukazovateľ finančnej páky počas obdobia, ktorého sa zverejnený ukazovateľ finančnej páky týka“ obsahuje akékoľvek významné informácie o:

                                          a)

                                          kvantifikácii zmeny ukazovateľa finančnej páky od predchádzajúceho referenčného dátumu zverejňovania;

                                          b)

                                          hlavných faktoroch ukazovateľa finančnej páky od predchádzajúceho referenčného dátumu zverejňovania s vysvetľujúcimi poznámkami týkajúcimi sa:

                                                      1.

                                                      povahy zmeny a toho, či išlo o zmenu v čitateli ukazovateľa, zmenu v menovateli ukazovateľa alebo o zmenu v oboch;

                                                      2.

                                                      či bola zmena výsledkom interného strategického rozhodnutia a ak je to tak, či bolo toto strategické rozhodnutie zamerané priamo na ukazovateľ finančnej páky alebo či naň malo vplyv len nepriamo;

                                                      3.

                                                      najvýznamnejších vonkajších faktoroch súvisiacich s hospodárskym a finančným prostredím, ktoré mali vplyv na ukazovateľ finančnej páky.


title: Vykonávacie nariadenie Komisie (EÚ) č. 1126/2011 zo 7. novembra 2011 , ktorým sa mení a dopĺňa príloha III k nariadeniu (ES) č. 1120/2009, pokiaľ ide o sumy na financovanie osobitnej podpory ustanovenej v nariadení Rady (ES) č. 73/2009

text:
               8.11.2011

               SK

               Úradný vestník Európskej únie

               L 289/24

         VYKONÁVACIE NARIADENIE KOMISIE (EÚ) č. 1126/2011
   zo 7. novembra 2011,
   ktorým sa mení a dopĺňa príloha III k nariadeniu (ES) č. 1120/2009, pokiaľ ide o sumy na financovanie osobitnej podpory ustanovenej v nariadení Rady (ES) č. 73/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (1), a najmä na jeho článok 69 ods. 7 štvrtý pododsek,
   keďže:

               (1)

               V súlade s článkom 49 ods. 2 nariadenia Komisie (ES) č. 1120/2009 z 29. októbra 2009, ktorým sa ustanovujú podrobné pravidlá na vykonávanie režimu jednotnej platby ustanoveného v hlave III nariadenia Rady (ES) č. 73/2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov (2), môžu členské štáty do 1. augusta ktoréhokoľvek kalendárneho roku od roku 2010 požiadať o prehodnotenie súm uvedených v článku 69 ods. 6 písm. a) nariadenia (ES) č. 73/2009, ak sa suma vyplývajúca z uplatňovania výpočtu stanoveného v článku 69 ods. 7 prvom pododseku daného nariadenia na príslušný finančný rok líši viac ako o 20 % od sumy stanovenej v prílohe III k nariadeniu (ES) č. 1120/2009.

               (2)

               Dánsko, Fínsko a Slovinsko adresovali Komisii žiadosť o prehodnotenie súm uvedených v článku 69 ods. 6 písm. a) nariadenia (ES) č. 73/2009 s účinnosťou od roku 2012.

               (3)

               Na základe žiadostí, ktoré predložilo Dánsko, Fínsko a Slovinsko, Komisia pripravila potrebný výpočet s cieľom overiť, či sa strop 20 % uvedený v článku 49 ods. 2 nariadenia (ES) č. 1120/2009 v rozpočtovom roku 2010 dosiahol. Na účely uplatňovania článku 69 ods. 7 písm. a) nariadenia (ES) č. 73/2009 Komisia použila pri stanovovaní čistých stropov ustanovených v prílohe IV k nariadeniu (ES) č. 73/2009 priemernú mieru odhadovanej modulácie Dánska, Fínska a Slovinska.

               (4)

               Podľa tohto výpočtu sa suma za finančný rok 2010, ktorá vyplýva z uplatňovania výpočtu ustanoveného v článku 69 ods. 7 prvom pododseku nariadenia (ES) č. 73/2009, líši od sumy ustanovenej v prílohe III k nariadeniu (ES) č. 1120/2009 o 47 % v prípade Dánska, 29 % v prípade Fínska a 47 % v prípade Slovinska.

               (5)

               Sumy stanovené pre Dánsko, Fínsko a Slovinsko v prílohe III k nariadeniu (ES) č. 1120/2009 by sa teda mali prehodnotiť. Takto prehodnotené sumy by sa mali uplatňovať od kalendárneho roku 2012 v súlade s článkom 49 ods. 2 druhým pododsekom nariadenia (ES) č. 1120/2009.

               (6)

               Opatrenia stanovené v tomto nariadení sú v súlade so stanoviskom Riadiaceho výboru pre priame platby,

         PRIJALA TOTO NARIADENIE:
   Článok 1
   Príloha III k nariadeniu (ES) č. 1120/2009 sa mení a dopĺňa takto:

               a)

               Údaje týkajúce sa Dánska sa nahrádzajú takto:

                           „Dánsko

                           23,25“

               b)

               Údaje týkajúce sa Fínska sa nahrádzajú takto:

                           „Fínsko

                           6,19“

               c)

               Údaje týkajúce sa Slovinska sa nahrádzajú takto:

                           „Slovinsko

                           3,52“

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2011

            Za Komisiu

            predseda

         José Manuel BARROSO

      (1)  Ú. v. EÚ L 130, 31.1.2009, s. 16.

      (2)  Ú. v. EÚ L 316, 2.12.2009, s. 1.


title: Vykonávacie nariadenie Komisie (EÚ) č. 644/2012 zo 16. júla 2012 , ktorým sa mení a dopĺňa nariadenie (EÚ) č. 206/2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení, pokiaľ ide o Rusko  Text s významom pre EHP

text:
               17.7.2012

               SK

               Úradný vestník Európskej únie

               L 187/18

         VYKONÁVACIE NARIADENIE KOMISIE (EÚ) č. 644/2012
   zo 16. júla 2012,
   ktorým sa mení a dopĺňa nariadenie (EÚ) č. 206/2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení, pokiaľ ide o Rusko
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2004/68/ES z 26. apríla 2004, ktorá ustanovuje pravidlá zdravia zvierat na dovoz a tranzit určitých živých kopytníkov do Spoločenstva a cez Spoločenstvo, mení a dopĺňa smernicu 90/426/EHS a 92/65/EHS a ruší smernicu 72/462/EHS (1), a najmä na jej článok 3 ods. 1 prvý a druhý pododsek, článok 6 ods. 1 prvý pododsek, článok 7 písm. e), článok 8 písm. d) a článok 13 ods. 1,
   keďže:

               (1)

               Smernicou 2004/68/ES sa stanovujú veterinárne požiadavky na tranzit živých kopytníkov cez Úniu. Stanovuje sa v nej, že pre tranzit živých kopytníkov zo schválených tretích krajín cez územie Únie môžu byť stanovené špecifické ustanovenia vrátane vzorov veterinárnych osvedčení, pokiaľ takéto zvieratá prechádzajú územím Únie cez schválenú hraničnú inšpekčnú stanicu, s colným a úradným veterinárnym schválením a dohľadom, a bez akejkoľvek zastávky na území Únie okrem zastávok nevyhnutných z dôvodov zabezpečenia dobrých životných podmienok zvierat.

               (2)

               Nariadením Komisie (EÚ) č. 206/2010 (2) sa stanovujú požiadavky na vydávanie veterinárnych osvedčení pre vstup určitých zásielok živých zvierat vrátane kopytníkov do Únie. V prílohe I k uvedenému nariadeniu sa stanovuje zoznam tretích krajín, území alebo ich častí, z ktorých môžu takéto zásielky vstupovať do Únie, a vzory veterinárnych osvedčení, ktoré majú uvedené zásielky sprevádzať.

               (3)

               Na žiadosť Ruska o povolenie tranzitu živého hovädzieho dobytka určeného na chov a produkciu z Kaliningradskej oblasti (Kaliningradskaya oblast) cez územie Litvy Komisia uskutočnila v Kaliningrade kontrolu. Tou sa dospelo k záveru, že sa veterinárna situácia v uvedenej oblasti zdá byť priaznivá. Na základe tejto skutočnosti by mal byť vstup zásielok takýchto zvierat do Únie povolený, a to výlučne na účely tranzitu cestnými vozidlami z Kaliningradskej oblasti do ostatných častí územia Ruska cez územie Litvy.

               (4)

               Litva môže okrem toho zabezpečiť vykonávanie opatrení stanovených v článku 8 ods. 1 smernice Rady 90/425/EHS z 26. júna 1990 týkajúcej sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (3), pokiaľ ide o tie zvieratá z Kaliningradskej oblasti, ktoré vzhľadom na vonkajšie okolnosti nemôžu dokončiť tranzit bez vykládky.

               (5)

               Rusko tiež potvrdilo svoju dohodu s Bieloruskom v rámci colnej únie, ktorá zahŕňa obidve krajiny a podľa ktorej sa v oboch krajinách uplatňujú rovnaké štandardné veterinárne a hygienické požiadavky na dovoz.

               (6)

               Nariadenie (EÚ) č. 206/2010 by sa preto malo zmeniť a doplniť, aby stanovovalo tranzit živého hovädzieho dobytka určeného na chov a produkciu z Kaliningradskej oblasti. Zoznam tretích krajín, území alebo ich častí, z ktorých je povolený vstup niektorých zvierat do Únie, ktorý je stanovený v časti 1 prílohy I k nariadeniu (EÚ) č. 206/2010, by sa mal zodpovedajúcim spôsobom zmeniť a doplniť.

               (7)

               Je tiež potrebné stanoviť vzor veterinárneho osvedčenia pre tranzit uvedených zvierat. Do časti 2 prílohy I k nariadeniu (EÚ) č. 206/2010 by sa preto mal vložiť vzor veterinárneho osvedčenia „BOV-X-TRANSIT-RU“.

               (8)

               Nariadenie (EÚ) č. 206/2010 by sa preto malo zodpovedajúcim spôsobom zmeniť a doplniť.

               (9)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Nariadenie Komisie (EÚ) č. 206/2010 sa mení a dopĺňa takto:

               (1)

               Vkladá sa tento článok:
               „Článok 12a
               Výnimka pre tranzit určitých zásielok živého hovädzieho dobytka určeného na chov a produkciu cez Litvu
               1.   Cestný tranzit zásielok živého hovädzieho dobytka určeného na chov a produkciu pochádzajúcich z ruskej Kaliningradskej oblasti cez územie Litvy a zasielaných na miesto určenia mimo Únie sa povoľuje za predpokladu, že sú splnené tieto podmienky:

                           a)

                           zvieratá vstupujú do Litvy na hraničnej inšpekčnej stanici na ceste Kybartai a Litvu opúšťajú na hraničnej inšpekčnej stanici Medininkai;

                           b)

                           zvieratá sú prevážené v kontajneroch na cestných vozidlách, na ktoré na vstupnej hraničnej inšpekčnej stanici do Únie na ceste Kybartai veterinárna služba príslušného orgánu Litvy umiestni na zásielku plombu so sériovým číslom;

                           c)

                           úradný veterinárny lekár príslušného orgánu zodpovedného za hraničnú inšpekčnú stanicu na ceste Kybartai opečiatkuje každú stranu dokladov uvedených v článku 7 ods. 1 tretej zarážke smernice Rady 91/496/EHS, vrátane riadne vyplneného veterinárneho osvedčenia v súlade so vzorom veterinárneho osvedčenia „BOV-X-TRANSIT-RU“ stanoveným v časti 2 prílohy I k tomuto nariadeniu, ktoré zvieratá sprevádzajú z hraničnej inšpekčnej stanice na ceste Kybartai do hraničnej inšpekčnej stanice Medininkai, pečiatkou „IBA NA TRANZIT Z RUSKEJ KALININGRADSKEJ OBLASTI CEZ LITVU“,

                           d)

                           sú splnené požiadavky uvedené v článku 9 smernice Rady 91/496/EHS;

                           e)

                           zásielka je osvedčená ako prijateľná na tranzit cez Litvu na spoločnom veterinárnom doklade o vstupe uvedenom v článku 1 ods. 1 nariadenia Komisie (ES) č. 282/2004 (4) a podpísanom úradným veterinárnym lekárom hraničnej inšpekčnej stanice na ceste Kybartai;

                           f)

                           zvieratá sprevádza zdravotné osvedčenie, ktoré umožňuje neobmedzený vstup do Bieloruska, a veterinárne osvedčenie vydané pre miesto určenia zvierat v Rusku.

                     2.   Zásielka nesmie byť vyložená v Únii a musí byť presunutá priamo na výstupnú hraničnú inšpekčnú stanicu Medininkai.
               Úradný veterinárny lekár na hraničnej inšpekčnej stanici Medininkai vyplní časť 3 spoločného veterinárneho dokladu o vstupe potom, čo bolo výstupnými kontrolami zásielky overené, že ide o rovnakú zásielku, ktorá vstúpila na územie Litvy na hraničnej inšpekčnej stanici na „ceste Kybartai“.
               3.   V prípade akejkoľvek neobvyklej alebo núdzovej situácie počas tranzitu uplatňuje členský štát tranzitu podľa potreby opatrenia stanovené v článku 8 ods. 1 písm. b) druhej zarážke smernice 90/425/EHS (5).
               4.   Príslušný orgán Litvy pravidelne overuje, že sa číslo zásielky vstupujúcej na územie Únie a opúšťajúcej toto územie zhoduje.

               (2)

               Príloha I sa mení a dopĺňa v súlade s prílohou k tomuto nariadeniu.

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. júla 2012

            Za Komisiu

            predseda

         José Manuel BARROSO

      (1)  Ú. v. EÚ 139, 30.4.2004, s. 321.

      (2)  Ú. v. ES L 73, 20.3.2010, s. 1.

      (3)  Ú. v. ES L 224, 18.8.1990, s. 29.

      (4)  Ú. v. EÚ L 49, 19.2.2004, s. 11.

      (5)  Ú. v. ES L 224, 18.8.1990, s. 29“

      PRÍLOHA
      Príloha I k nariadeniu (EÚ) č. 206/2010 sa mení a dopĺňa takto:

                  (1)

                  Časti 1 a 2 sa nahrádzajú takto:
                  „ČASŤ 1

                     Zoznam tretích krajín, území alebo ich častí
                      (1)

                              Kód ISO a názov tretej krajiny

                              Kód územia

                              Opis tretej krajiny, územia alebo ich časti

                              Veterinárne osvedčenie

                              Osobitné podmienky

                              Vzor(-y)

                              DZ

                              1

                              2

                              3

                              4

                              5

                              6

                              CA – Kanada

                              CA-0

                              Celá krajina

                              BOV-X

                                 IVb

                                 IX

                                 V

                              CA-1

                              Celá krajina okrem regiónu Okanagan Valley v Britskej Kolumbii vymedzeného takto:

                                          —

                                          od bodu na hraniciach Kanady a Spojených štátov 120°15′ zemepisnej dĺžky a 49° zemepisnej šírky

                                          —

                                          severne k bodu 119°35’ zemepisnej dĺžky a 50°30′ zemepisnej šírky

                                          —

                                          severovýchodne k bodu 119° zemepisnej dĺžky a 50°45′ zemepisnej šírky

                                          —

                                          južne k bodu na hraniciach Kanady a Spojených štátov 118°15′ zemepisnej dĺžky a 49° zemepisnej šírky

                              BOV-X, OVI-X, OVI-Y RUM (2)

                                 A

                              CH – Švajčiarsko

                              CH-0

                              Celá krajina

                                  (3)

                              CL – Čile

                              CL-0

                              Celá krajina

                              BOV-X,OVI-X, RUM

                              POR-X, SUI

                                 B

                              GL – Grónsko

                              GL-0

                              Celá krajina

                              OVI-X, RUM

                                 V

                              HR – Chorvátsko

                              HR-0

                              Celá krajina

                              BOV-X, BOV-Y, RUM, OVI-X, OVI-Y

                              IS – Island

                              IS-0

                              Celá krajina

                              BOV-X, BOV-Y RUM, OVI-X, OVI-Y

                              POR-X, POR-Y

                                 B

                              ME – Čierna Hora

                              ME-0

                              Celá krajina

                                 I

                              MK – Bývalá juhoslovanská republika Macedónsko (4)

                              MK-0

                              Celá krajina

                                 I

                              NZ – Nový Zéland

                              NZ-0

                              Celá krajina

                              BOV-X, BOV-Y, RUM, POR-X, POR-Y OVI-X, OVI-Y

                                 III

                                 V

                              PM – Saint Pierre a Miquelon

                              PM-0

                              Celá krajina

                              BOV-X, BOV-Y, RUM, OVI-X, OVI-Y CAM

                              RS – Srbsko (5)

                              RS-0

                              Celá krajina

                                 I

                              RU – Ruská federácia

                              RU-0

                              Celá krajina

                              RU-1

                              Celá krajina okrem Kaliningradskej oblasti

                              RU-2

                              Kaliningradská oblasť

                              BOV-X-TRANSIT-RU

                                 X

                     Špecifické podmienky (pozri poznámky pod čiarou v každom osvedčení):

                              „I“

                              :

                              v prípade tranzitu živých zvierat cez územie tretej krajiny určených na okamžité zabitie alebo živého hovädzieho dobytka na výkrm, ktoré sa zasielajú z členského štátu a sú určené do iného členského štátu v nákladných autách, ktoré boli uzavreté plombou so sériovým číslom.
                              Číslo plomby sa musí zapísať do veterinárneho osvedčenia vydaného v súlade so vzorom uvedeným v prílohe F k smernici 64/432/EHS (6) pre živý hovädzí dobytok určený na zabitie a výkrm v súlade so vzorom I prílohy E k smernici 91/68/EHS (7) pre ovce a kozy určené na zabitie.
                              Okrem toho plomba musí byť pri príchode do určenej vstupnej hraničnej inšpekčnej stanice do Únie neporušená a číslo plomby sa musí zaznamenať do integrovaného počítačového veterinárneho systému Únie (TRACES).
                              Príslušný veterinárny orgán musí veterinárne osvedčenie v mieste výstupu z Únie pred tranzitom cez jednu alebo viac tretích krajín opečiatkovať týmto textom: „LEN NA TRANZIT MEDZI RÔZNYMI ČASŤAMI EURÓPSKEJ ÚNIE CEZ BÝVALÚ JUHOSLOVANSKÚ REPUBLIKU MACEDÓNSKO/ ČIERNU HORU/ SRBSKO (8)
                                  (9)“.
                              Hovädzí dobytok na výkrm sa musí prepraviť priamo do chovu určenia určeného príslušným veterinárnym orgánom určenia. Uvedené zvieratá sa nesmú premiestňovať z daného chovu, pokiaľ dôvodom ich premiestnenia nie je okamžité zabitie.

                              „II“

                              :

                              územie s uznaním úradného štatútu bez výskytu tuberkulózy na účely vývozu živých zvierat s udeleným osvedčením podľa vzoru osvedčenia BOV-X do Únie.

                              „III“

                              :

                              územie s uznaním úradného štatútu bez výskytu brucelózy na účely vývozu živých zvierat s udeleným osvedčením podľa vzoru osvedčenia BOV-X do Únie.

                              „IVa“

                              :

                              územie s uznaním úradného štatútu bez výskytu enzootickej bovinnej leukózy (EBL) na účely vývozu živých zvierat s udeleným osvedčením podľa vzoru osvedčenia BOV-X do Únie.

                              „IVb“

                              :

                              s úradným uznaním stád bez výskytu enzootickej bovinnej leukózy (EBL) rovnocenným požiadavkám stanoveným v prílohe D k smernici 64/432/EHS na účely vývozu živých zvierat s osvedčením podľa vzoru osvedčenia BOV-X do Únie.

                              „V“

                              :

                              územie s uznaním úradného štatútu bez výskytu brucelózy na účely vývozu živých zvierat s udeleným osvedčením podľa vzoru osvedčenia OVI-X do Únie.

                              „VI“

                              :

                              geografické obmedzenia:

                              „VII“

                              :

                              územie s uznaním úradného štatútu bez výskytu tuberkulózy na účely vývozu živých zvierat s udeleným osvedčením podľa vzoru osvedčenia RUM do Únie.

                              „VIII“

                              :

                              územie s uznaním úradného štatútu bez výskytu brucelózy na účely vývozu živých zvierat s udeleným osvedčením podľa vzoru osvedčenia RUM do Únie.

                              „IX“

                              :

                              územie s uznaním úradného štatútu bez výskytu Aujeszkého choroby na účely vývozu živých zvierat s udeleným osvedčením podľa vzoru osvedčenia POR-X do Únie.

                              „X“

                              :

                              Len na tranzit hovädzieho dobytka určeného na chov a/alebo produkciu z Kaliningradskej oblasti do iných oblastí Ruska cez Litvu.

                        ČASŤ 2

                     Vzory veterinárnych osvedčení

                     Vzory:

                              „BOV-X“

                              :

                              Vzor veterinárneho osvedčenia pre domáci hovädzí dobytok (vrátane druhov Bubalus a Bison a ich krížencov) po dovoze určený na chov a/alebo produkciu.

                              „BOV-Y“

                              :

                              Vzor veterinárneho osvedčenia pre domáci hovädzí dobytok (vrátane druhov Bubalus a Bison a ich krížencov) po dovoze určený na okamžité zabitie.

                              „BOV-X-TRANSIT-RU“

                              :

                              Vzor veterinárneho osvedčenia pre domáci hovädzí dobytok (vrátane druhov rodov Bubalus a Bison a ich krížencov) určený na tranzit z Kaliningradskej oblasti do iných oblastí Ruska cez územie Litvy.

                              „OVI-X“

                              :

                              Vzor veterinárneho osvedčenia pre domáce ovce (Ovis aries) a kozy (Capra hircus) po dovoze určené na chov a/alebo produkciu.

                              „CAM“

                              :

                              Vzor veterinárneho osvedčenia pre domáce ovce (Ovis aries) a kozy (Capra hircus) po dovoze určené na okamžité zabitie.

                              „POR-X“

                              :

                              Vzor veterinárneho osvedčenia pre domáce ošípané (Sus scrofa) po dovoze určené na chov a/alebo produkciu.

                              „BOV-Y“

                              :

                              Vzor veterinárneho osvedčenia pre domáce ošípané (Sus scrofa) po dovoze určené na okamžité zabitie.

                              „RUM“

                              :

                              Vzor veterinárneho osvedčenia pre zvieratá radu párnokopytníky (okrem hovädzieho dobytka (vrátane druhov Bubalus a Bison a ich krížencov), Ovis aries, Capra hircus, Suidae a Tayassuidae) a čeľadí Rhinocerotidae a Elephantidae.

                              „SUI“

                              :

                              Vzor veterinárneho osvedčenia pre nedomestikované zvieratá čeľadí Suidae, Tayassuidae a Tapiridae.

                              „CAM“

                              :

                              Vzor osobitného potvrdenia pre zvieratá dovezené zo Saint Pierre a Miquelon za podmienok stanovených v časti 7 prílohy I.

                     DZ (dodatočné záruky):

                              „A“

                              :

                              záruky týkajúce sa testov na katarálnu horúčku oviec a epizootickú hemoragickú chorobu vykonávaných na zvieratách s udeleným osvedčením podľa vzoru veterinárnych osvedčení BOV-X (bod II.2.8 B), OVI-X (bod II.2.6 D) a RUM (bod II.2.6).

                              „B“

                              :

                              záruky týkajúce sa testov na vezikulárnu chorobu ošípaných a klasický mor ošípaných vykonávaných na zvieratách s udeleným osvedčením podľa vzoru veterinárnych osvedčení POR-X (bod II.2.4 B) a SUI (bod II.2.4 B).

                              „C“

                              :

                              záruky týkajúce sa testu na brucelózu vykonávaného na zvieratách s udeleným osvedčením podľa vzoru veterinárnych osvedčení POR-X (bod II.2.4 C) a SUI (bod II.2.4 C).“

                  (2)

                  Medzi vzory veterinárnych osvedčení „BOV-Y“ a „OVI-X“ sa vkladá tento vzor veterinárneho osvedčenia

         (1)  Bez toho, aby boli dotknuté osobitné požiadavky na vydávanie osvedčení, ktoré sú stanovené v akejkoľvek príslušnej dohode medzi Úniou a tretími krajinami.

         (2)  Výlučne pre živé zvieratá okrem zvierat patriacich do čeľade jeleňovité.

         (3)  Osvedčenia v súlade s dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (Ú. v. ES L 114, 30.4.2002, s. 132).

         (4)  Bývalá juhoslovanská republika Macedónsko: konečné označenie tejto krajiny sa dohodne po ukončení rokovaní, ktoré v súčasnosti prebiehajú na úrovni OSN.

         (5)  Nezahŕňa Kosovo Kosovo v zmysle rezolúcie Bezpečnostnej rady Organizácie Spojených národov 1244/99.

         (6)  Ú. v. ES 121, 29.7.1964, s. 1977/64.

         (7)  Ú. v. ES L 46, 19.2.1991, s. 19.

         (8)  Podľa potreby vymažte krajinu.

         (9)  Srbsko, nezahŕňa Kosovo v zmysle rezolúcie Bezpečnostnej rady Organizácie Spojených národov 1244/99.


title: Vykonávacie nariadenie Komisie (EÚ) č. 172/2013 z  26. februára 2013 o odstránení určitých existujúcich názvov vín z registra ustanoveného v nariadení Rady (ES) č. 1234/2007

text:
               27.2.2013

               SK

               Úradný vestník Európskej únie

               L 55/20

         VYKONÁVACIE NARIADENIE KOMISIE (EÚ) č. 172/2013
   z 26. februára 2013
   o odstránení určitých existujúcich názvov vín z registra ustanoveného v nariadení Rady (ES) č. 1234/2007
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 118s ods. 3 v spojení s jeho článkom 4,
   keďže:

               (1)

               Názvy vín, ktoré boli chránené v súlade s článkami 51 a 54 nariadenia Rady (ES) č. 1493/1999 zo 17. mája 1999 o spoločnej organizácii trhu s vínom (2) a článkom 28 nariadenia Komisie (ES) č. 753/2002 z 29. apríla 2002, ktorým sa stanovujú určité pravidlá uplatňovania nariadenia Rady (ES) č. 1493/1999, pokiaľ ide o popis, označovanie, prezentáciu a ochranu určitých vinárskych výrobkov (3), boli automaticky chránené podľa nariadenia (ES) č. 1234/2007. Tieto názvy vín, („existujúce chránené názvy vín“) sú uvedené v registri chránených označení pôvodu a chránených zemepisných označení vín stanovených v súlade s článkom 118n nariadenia (ES) č. 1234/2007 (ďalej len „register“).

               (2)

               S ohľadom na tieto existujúce chránené názvy vín museli členské štáty zasielať Komisii do 31. decembra 2011 technickú dokumentáciu a vnútroštátne rozhodnutia o schválení. V súlade s článkom 118s ods. 3 nariadenia (ES) č. 1234/2007 existujúce chránené názvy vín, ktoré neboli do tohto dátumu zaslané, už ďalej nie sú chránené podľa tohto nariadenia. Dotknuté názvy by sa preto mali odstrániť zo zoznamu.

               (3)

               Odstránenie z registra by nemalo ovplyvniť vína, ktoré pred dátumom nadobudnutia účinnosti tohto nariadenia boli umiestnené na trh alebo označené názvami vín, ktoré sa majú odstrániť z registra. Predaj týchto vín by z toho dôvodu mal byť povolený do vyčerpania zásob.

               (4)

               Opatrenie stanovené v tomto nariadení je v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Názvy vín uvedené v prílohe k tomuto nariadeniu sa odstránia z registra zriadeného v súlade s článkom 118n nariadenia (ES) č. 1234/2007.
   Článok 2
   Vína uvedené na trh alebo označené pred dňom nadobudnutia účinnosti tohto nariadenia s názvami vín uvedených v článku 1 sa môžu predávať až do vyčerpania zásob.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. ES L 179, 14.7.1999, s. 1.

      (3)  Ú. v. ES L 118, 4.5.2002, s. 1.

      PRÍLOHA

         Názvy vín uvedené v článku 1

                  Krajina

                  Názvy, ktoré sa majú odstrániť

                  Grécko

                  Αδριανή
                  Βίλιτσα
                  Κορωπί
                  Μονεμβασία
                  Παιανία
                  Πλαγιές πετρωτού
                  Σύρος

                  Španielsko

                  Abanilla

                  Francúzsko

                  Aigues
                  Allier
                  Argens
                  Balmes Dauphinoises
                  Bénovie
                  Bérange
                  Bessan
                  Bigorre
                  Blanquette de Limoux
                  Blanquette méthode ancestrale
                  Bordeaux Côtes de Francs
                  Bordeaux Haut-Benauge
                  Bourbonnais
                  Cassan
                  Caux
                  Cessenon
                  Charente
                  Charentes Maritimes
                  Chaume – Premier Cru des coteaux du Layon
                  Cher
                  Collines de la Moure
                  Comté de Grignan
                  Coteaux de Bessilles
                  Coteaux de Cèze
                  Coteaux de Fontcaude
                  Coteaux de la Cabrerisse
                  Coteaux de l’Ardèche
                  Coteaux de Laurens
                  Coteaux de Miramont
                  Coteaux de Montélimar
                  Coteaux de Murviel
                  Coteaux du Grésivaudan
                  Coteaux du Layon Chaume
                  Coteaux du Littoral Audois
                  Coteaux du Salagou
                  Coteaux du Verdon
                  Coteaux et Terrasses de Montauban
                  Coteaux Flaviens
                  Côtes de Castillon
                  Côtes de Ceressou
                  Côtes de Lastours
                  Côtes de Montestruc
                  Côtes de Pérignan
                  Côtes de Prouilhe
                  Côtes du Brian
                  Côtes du Condomois
                  Côtes du Vidourle
                  Crépy
                  Creuse
                  Cucugnan
                  Deux-Sèvres
                  Dordogne
                  Doubs
                  Entre-Deux-Mers-Haut-Benauge
                  Haute-Garonne
                  Hauterive
                  Haute-Saône
                  Hautes-Pyrénées
                  Hauts de Badens
                  Indre
                  Indre et Loire
                  Languedoc Grès de Montpellier
                  Languedoc La Clape
                  Languedoc Picpoul-de-Pinet
                  Languedoc Terrasses du Larzac
                  Loir et Cher
                  Loire-Atlantique
                  Loiret
                  Lot et Garonne
                  Maine et Loire
                  Meuse
                  Mont Baudile
                  Monts de la Grage
                  Néac
                  Nièvre
                  Petite Crau
                  Premières Côtes de Blaye
                  Principauté d’Orange
                  Pyrénées Orientales
                  Pyrénées-Atlantiques
                  Sainte Baume
                  Sarthe
                  Seine et Marne
                  Tarn
                  Tarn et Garonne
                  Terroirs Landais
                  Touraine Amboise
                  Touraine Azay-le-Rideau
                  Touraine Mestand
                  Val de Cesse
                  Val de Dagne
                  Val de Montferrand
                  Vaunage
                  Vendée
                  Vienne
                  Vins du Thouarsais
                  Vistrenque
                  Volnay Santenots

                  Taliansko

                  Alto Tirino
                  Cagnina di Romagna
                  Condoleo
                  Dolcetto delle Langhe Monregalesi
                  Dolcetto di Dogliani
                  Dolcetto di Dogliani Superiore
                  Donnici
                  Esaro
                  Golfo dei Poeti La Spezia
                  Guardia Sanframondi
                  Malvasia di Cagliari
                  Monica di Cagliari
                  Moscato di Cagliari
                  Pagadebit di Romagna
                  Pietraviva
                  Pollino
                  Romagna Albana spumante
                  Rosso Canosa
                  San Vito di Luzzi
                  Sangiovese di Romagna
                  Sant’Agata de‘ Goti
                  Solopaca
                  Trebbiano di Romagna
                  Valle del Crati
                  Valle Peligna
                  Verbicaro

                  Luxembursko

                  Crémant du Luxembourg

                  Maďarsko

                  Alföldi
                  Dél-alföldi
                  Dél-dunántúli
                  Duna melléki
                  Egerszóláti Olaszrizling
                  Észak-dunántúli
                  Nyugat-dunántúli
                  Somlói Arany
                  Somlói Nászéjszakák bora
                  Tisza melléki
                  Tisza völgyi
                  Villányi védett eredetű classicus

                  Portugalsko

                  Moscatel de Setúbal
                  Vinho Espumante Beiras
                  Vinho Regional Beiras

                  Rumunsko

                  Cernătești – Podgoria